Dragi sedmaši,

Danas nam slijedi ponavljanje naučenog gradiva o razdoblju neoapsolutizma i zasjedanju Hrvatskog sabora 1861. godine. Šaljem vam riješen listić koji ste dobili još u školi i koji je bio za zadaću. Provjerite jeste li ga dobro popunili, kao i odgovore na pitanja koja sam vam zadala prošli sat.

8. HRVATSKA U SKLOPU HABSBURŠKE MONARHIJE

U DRUGOJ POLOVICI XIX. I NA POČETKU XX. STOLJEĆA

RAZDOBLJE NOVOG APSOLUTIZMA

- novi apsolutizam (neoapsolutizam) – 1851. – 1860.

- oslonci: vojska, policija, upravni aparat (činovnici)

- opće osobine: - ne zasjedaju parlamenti

 - poticanje razvoja gospodarstva

- promjene u Hrvatskoj: - ban Jelačić bez stvarne vlasti

 - germanizacija

 - Zagrebačka nadbiskupija 1852. (prvi nadbiskup Juraj Haulik)

- 1854. g. – njemački jezik proglašen službenim

- gospodarstvo u Hrvatskoj: - seljaci postaju vlasnici zemlje

 - spor razvoj industrije

 - malobrojni gradovi

- nezadovoljstvo: - 1859. poraz Austro-Ugarske u ratu protiv Pijemonta

 - visoki porezi

 - slom: - 1860. Listopadska diploma (nametnuti ustav)

HRVATSKI SABOR 1861.

1. Hrvatski ban 1860. godine postao je Josip Šokčević.

2. Glavni zadatci Hrvatskog sabora koji je zasjedao 1861. godine bili su odrediti odnos Hrvatske prema Austriji i Ugarskoj i izabrati zastupnike za Carevinsko vijeće.

3. Političke stranke pojavljuju se zbog razlike u gledištima saborskih zastupnika.

4. Većinu u Saboru činila je Narodna stranka.

5. Najvažniji predstavnici Narodne stranke su Josip Juraj Strossmayer, Ivan Mažuranić i Franjo Rački, a program je obnova državne zajednice s Ugarskom; Ugarska mora priznati Hrvatskoj ravnopravnost i pravo na ujedinjenje.

6. Dva predstavnika Unionističke stranke su Julije Janković i Levin Rauch, a program je povezivanje (unija) Hrvatske s Ugarskom bez ikakvih uvjeta.

7. Dva predstavnika Stranke prava su Eugen Kvaternik i Ante Starčević, a program je samostalna Hrvatska; neovisna i od Ugarske i od Austrije, s njima povezana samo preko osobe vladara (personalna unija).

8. Zaključak Sabora bio je stav Narodne stranke.

9. Sabor je donio zakone o ustanovama (osnivanje Jugoslavenske akademije znanosti i umjetnosti, sveučilišta, kazališta, narodnog muzeja).

10. Car je raspustio Sabor jer nije izabrao zastupnike za Carevinsko vijeće. Car je potvrdio odluku o obnovi državne zajednice s Ugarskom.

U bilježnicu odgovorite na slijedeća pitanja odgovarajući punim rečenicama.

LISTIĆ ZA PONAVLJANJE GRADIVA

1. Objasni što je neoapsolutizam.

2. Koja su glavna obilježja neoapsolutizma?

3. Nabroji tri oslonca vladara u provođenju neoapsolutizma.

4. Kad je utemeljena Zagrebačka nadbiskupija i kako se zvao prvi zagrebački nadbiskup?

5. Koji su unutarnji, a koji vanjski problemi utjecali na slom neoapsolutizma?

6. Što je Listopadska diploma?

7. Koji je zadatak zasjedanja Hrvatskog sabora 1861. godine?

8. Koje su se političke grupacije pojavile na zasjedanju Sabora 1861.?

9. Tko su narodnjaci i za što se zalažu?

10. Tko su unionisti i kakve odnose s Ugarskom žele?

11. Tko su pravaši i kakav je njihov stav prema Austriji i Ugarskoj?

12. Koje smo političare spominjali na Saboru 1861. i navedi kojim strankama pripadaju?

13. Kako je završio Sabor 1861. godine?

14. Nacrtaj lentu vremena i napiši najvažnije događaje od uvođenja neoapsolutizma do Sabora 1861. godine.

To je sve za ovaj tjedan! Ukoliko imate bilo kakvo pitanje, obratite mi se na mail ili u virtualnoj učionici.

Lijep pozdrav svima!